text: Kongelig hofleverandør
  27 juni 2010 kl. 16.05
  Se alle landets kongelige hofleverandører i Horsens. Ny udstilling åbner i weekenden på Danmarks Industrimuseum.
  Der er godt 80 virksomheder i Danmark, der kan bryste sig af at være kongelig hofleverandør. Titlen er forbundet med prestige og eksklusivitet og prædikatet er fortsat meget eftertragtet.
  Det er nogle af landets ypperste virksomheder, der er med i den fine klub - bl.a. Georg Jensen Damask fra Kolding og Ecco fra Bredebro.
  Museet håber at dronningen vil lægge vejen forbi udstillingen i løbet af sommeren.
  